1. FC Kaiserslautern

1. FC Kaiserslautern (tunnetaan myös nimillä Kaiserslautern, 1. FCK tai FCK) on vuonna 1900 Kaiserslauternissa perustettu saksalainen jalkapalloseura. Kaudella 2023–2024 Kaiserslautern pelaa 2. Bundesliigassa.

2. kesäkuuta 1900 Germania 1896 ja FG Kaiserslautern sulautuivat ja näin syntyi FC 1900. Vuonna 1909 seura liittyi yhteen FC Palatian (perustettu 1901) ja FC Bavarian (perustettu 1902) kanssa. Tuosta liitosta syntyi FV 1900 Kaiserslautern. Vielä vuonna 1929 seura sulautui yhteen SV Phönixn kanssa. Näin syntyi FV Phönix-Kaiserslautern, ja kolme vuotta myöhemmin se vaihtoi nimensä nykyiseksi.

Kaiserslautern oli yksi Bundesliigan perustajajäsenistä. Seura pelasi Bundesliigassa yhtäjaksoisesti vuodesta 1963 vuoteen 1996, kunnes putosi 2. Bundesliigaan.

Joukkue on yksi Saksan perinteisimmistä seuroista, ja se on voittanut neljä kertaa Saksan mestaruuden (kahdesti Bundesliigan). Lisäksi palkintokaapista löytyy kaksi Saksan Cupin ja yksi Saksan Supercupin voitto. Kaiserslautern onkin Saksan menestyksekkäimpiä seuroja pokaalien määrällä mitattuna. Kaudella 1997–1998 Kaiserslautern voitti Bundesliigan historiallisesti nousijajoukkueenaKaiserslauten pahoissa talousongelmissa.

 Historia 
 Perustaminen ja varhaiset vuodet 
Seura perustettiin virallisesti vuonna 1900 fuusion kautta, kun FG Kaiserslautern ja Germania 1896 yhdistyivät. Uuden seuran nimi oli FC 1900 Kaiserslautern. Vuonna 1909 FC 1900 liittyi yhteen FC Bavarian ja FC Palatian kanssa muodostaen FV 1900 Kaiserslautern. Vuonna 1929 seura fuusioitui vielä SV Phönixin kanssa, mutta nykyinen nimi Fußball-Club Kaiserslautern otettiin käyttöön vasta kolme vuotta myöhemmin, vuonna 1932.

Kaiserslauternin nousu merkittäväksi seuraksi tapahtui toisen maailmansodan jälkeen, kun Saksan jalkapalloon perustettiin viisi alueellista Oberligaa. Kaiserslautern sijoittui Oberliga Südwestiin, joka oli näistä viidestä pienin divisioona. Seuran 18 vuoden aikana tässä sarjassa se voitti mestaruuden peräti 11 kertaa. Tämä menestyskausi huipentui kahteen Saksan mestaruuteen vuosina 1951 ja 1953.

 Bundesliiga-kausi 
Kaiserslautern selviytyi mukaan Bundesliigan avauskaudelle vuonna 1963, mutta uusi kilpailu osoittautui huomattavasti haastavammaksi kuin vanha Oberliga. Seuraavat kaksi vuosikymmentä kuluivat pääosin alemman keskikastin sijoituksissa. Paluu jalkapallokartalle tapahtui 1990-luvun alussa: seura voitti DFB-Pokalin vuonna 1990 ja ensimmäisen Bundesligan mestaruutensa vuonna 1991. Toinen DFB-Pokal tuli vuonna 1996, mutta se jäi vain lohdutuspalkinnoksi, sillä samaan aikaan seura putosi 2. Bundesligaan.

Putoamisen jälkeen uudeksi päävalmentajaksi tuli Otto Rehhagel, jonka johdolla Kaiserslautern alkoi pelata rauhallista ja energistä jalkapalloa. Seura nousi takaisin pääsarjaan heti seuraavalla kaudella ja teki sen jälkeen vielä suuremman tempun: se voitti Bundesliigan mestaruuden heti paluukaudellaan. Tällä saavutuksella Kaiserslauternista tuli ainoa seura Saksan jalkapallohistoriassa, joka on noussut toisesta divisioonasta ja voittanut Bundesligan mestaruuden samalla kaudella.

Vuonna 2003 uutisoitiin Kaiserslauternin talousongelmista. Seura muun muassa joutui myymään stadioninsa kauppaa varten perustetulle yhtiölle saadakseen helpotusta tilanteeseensa. Helmikuussa 2003 seuralla oli velkaa 30 miljoonan euron edestä, joukossa muun muassa lähes 13 miljoonan euron edestä rästissä olevia veroja.

Kaiserslautern putosi kauden 2005–2006 päätteeksi 2. Bundesliigaan. Joukkue nousi kaudeksi 2010–2011 takaisin Bundesliigaan ja välttyi ongelmistaan huolimatta putoamiselta. Kaudella 2011–2012 joukkue jäi liigassa viimeiseksi voitettuaan 34 ottelustaan vain neljä ja tehtyään vain 24 maalia. Joukkue pelasi tämän jälkeen Saksan toiseksi korkeimmalla sarjatasolla yhtäjaksoisesti vuoteen 2018 asti, jolloin se putosi kolmanneksi korkeimmalle sarjatasolle 3. Ligaan ensimmäistä kertaa. Siellä joukkue pelasi neljä kautta, kunnes nousi takaisin 2. Bundesliigaan vuonna 2022.

 Saavutukset 
Saksan mestari, 4: 1951, 1953, 1991, 1998
Saksan cup, voitot, 2: 1990, 1996
Saksan cup, finaalit, 7: 1961, 1972, 1976, 1981, 1990, 1996, 2003
2.Bundesliiga, 2: 1997, 2010
UEFA Cup, semifinaalit, 2: 1982, 2001
Mestarien liiga, neljännesvälierä, 1: 1999

 Pelaajat 
Tilanne 29. tammikuuta 2024https://fck.de/de/spieler/profis/ 
 Maalivahdit 18   Julian Krahl 30   Avdo Spahić 32   Robin Himmelmann 35   Niklas Heeger Puolustajat 2   Boris Tomiak 5   Kevin Kraus 6   Almamy Touré 14   Nikola Soldo (lainalla 1. FC Kölnistä) 15   Tymoteusz Puchacz (lainalla 1. FC Union Berlinistä) 23   Philipp Hercher 27   Frank Ronstadt 33   Jan Elvedi Keskikenttäpelaajat 4   Afeez Aremu 7   Marlon Ritter 8   Jean Zimmer (kapteeni) 10   Philipp Klement 11   Kenny Prince Redondo 16   Julian Niehues 20   Tobias Raschl 21   Hendrick Zuck 26   Filip Kaloč (lainalla FC Baník Ostravasta) 39   Aaron Basenach Hyökkääjät 9   Ragnar Ache 17   Aaron Opoku 19   Daniel Hanslik 24   Ba-Muaka Simakala (lainalla Holstein Kielistä) 25   Filip Stojilković (lainalla SV Darmstadt 98:sta) 29   Richmond Tachie 31   Ben Zolinski 40   Dickson Abiama

 Entisiä valmentajia 

  Krasimir Balăkov
  Andreas Brehme
  Karl-Heinz Feldkamp
  Franco Foda
  Konrad Fünfstück
  Eric Gerets
  Kurt Jara
  Eckhard Krautzun
  Marco Kurz
  Gyula Lóránt
  Norbert Meier
  Otto Rehhagel
  Kjetil Rekdal
  Erich Ribbeck
  Milan Šašić
  Wolfgang Wolf

 Lähteet 

 Aiheesta muualla 

Luokka:Kaiserslautern
Luokka:Vuonna 1900 perustetut urheiluseurat
Luokka:Saksalaiset jalkapalloseurat